
Faamausaliina Lagolagosua Tau Manaoga Faapitoa – Disability Support Services
Otootoga o talatalaga
Aokuso 2026
Talatalaina o tulaga tau manaoga faapitoa 
O se otootoga lenei o le aotelega atoa o talatalaga sa faia i le 2026 e tusa ai ma tulaga o fia faaleleia o lagolagosua tau manaoga faapitoa. 
E maua le aotelega atoa o talatalaga sa faia i le upegatafailagi DSS: www.disabilitysupport.govt.nz/consultation.
E 850 ma ona tupu tagata na faailoa mai manatu. Sa faatulagaina talatalaga i suesuega, faatalatalanoaga faaleaoaoga ma manatu faaalia tusia.
Na faatautaia talatalaga mai le aso 8 Iuni seia aulia le aso 31 Iulai 2026. O le isi lea vaega o galuega faatino faifai pea e faamausaliina ai faiga faavae mo lagolagosua tau manaoga faapitoa.
O manatu ma finagalo faaalia i talatalaga sa faia i le 2024 ma le 2025, sa faaaoga e toe teuteu ai le faiga o iloiloga, vaevaega ma le fetuunaiga o fesoasoani tau tupe. Na taulai talatalaga 2026 i le toe fia faaleleia atili o vaega taua na faailoa mai e le lotoifale tau manaoga faapitoa.
Na faaalia e sui auai aafiaga patino, luitau i aso taitasi ma le faigata ona maua o le lagolagosua mai totonu lava o faiga faavae lautele e patino i manaoga faapitoa. Na faasoa le toatele i le lē tonu o tulaga na aafia ai. Na faasoa isi i le lē tutusa po o le fai nanā o taupulega. Na faailoa e le toatele lo latou lē faatuatuaina o le faiga faavae.
Mataupu autu
Na iai mataupu na mafuli tele i ai manatu i talatalaga atoa. O mataupu foi nei na maua ai se malamalamaaga loloto i tulaga o faataua i le toatele o tagata.
Manatu ma finagalo na faaalia:
· Lagolagosua e fetaui tonu mo ē iai manaoga faapitoa.
· Se faiga faavae e faigofie na faaaoga.
· Talitonuga mautinoa i le tonu, faatumauina ma le faamaoni o taupulega.
· Faagaioi le lagolagosua a o le i taualuga leaga.
· Amanaia tausiga a tagata tausi ma aiga.
· E moni le filifili ma le pulea o faiga tau lagolagosua.

Mataupu 1 – Lagolagosua e fetaui tonu mo ē iai manaoga faapitoa
Na faailoa mai le eseese o le lagolagosua ma faamanuiaga mo tagata taitasi
Ua matou iloa ai e tatau na faatino sa‘o le lagolagosua i le tulaga tonu lava o iai le tagata. E tatau ona faatuputeleina ai le agavaa o tagata e ausia faamoemoega, ma ia fua i luga o malosiaga.
E talosagaina malosi le DSS e iloilo avanoa e auai, fesootai ma tau aofia ai i mea faitele faapea lagolagosua autu o moomia.
O le isi vaega e tusa ai ma le faatauaina o le tagata le gafatia ona fetuunai o le lagolagosua.
Na faailoa mai e lē faavavau ai pea se ituaiga lagolagosua o moomia ma e mafai ona sui. Na faailoa mai ua tatau i le DSS ma isi auaunaga ona faagaioia lagolagosua patino e aunoa ma le fai o mau iloiloga po o faatulagana masani. 
Na faailoa mai le moomia o lagolagosua patino toe fetaui tonu
Na faailoa mai e lē tutusa faamoemoega, malosiaga ma lagolagosua o moomia e tagata uma. O lona uiga, e lē taitai fetaui se faiga e tasi mo tagata uma.
Na faailoa mai e tatau na atagia i faiga faavae mo manaoga faapitoa tulaga eseese, e aofia ai iloiloga, lagolagosua mai auaunaga o faafaigaluegaina e le DSS, faaaogaina o fesoasoani tau tupe, aoaoga, galuega, malologa ma le fesoasoani i aso taitasi.
Mataupu 2 – Se faiga faavae e faigofie na faaaoga
Na faailoa mai le aoga o se faiga faavae pe a moni le naunau e faasino tagata i auala e maua ai le fesoasoani
Na faaalia le lavelave o le faiga faavae, ua faigata ai ona maua le fesoasoani. E iai le talitonuga i le aoga o se lagolagosua faapitoa, e pei o se faiga e tasi mo fesootaiga po o faafesili, ma le maopoopo o le galulue faatasi o pulega uma.
Na faailoa le moomia o se sui e fesoasoani e faamautu tulaga o moomia ma faamalamalama ituaiga lagolagosua o maua. E lē tatau na faalagolago le maua o le lagolagosua i le manaia o faaupuga.
Na faailoa mai le aoga o le faigofie na maua o le lagolagosua i le ola manuia o tagata
Na faailoa mai o le isi lea fua e iloa ai suiga lelei mo ē iai manaoga faapitoa, pe a faigofie na saili ma maua le lagolagosua. 
Na faailoa mai e tatau na fua le aoga o le faiga faavae i tulaga na fetaiai ma tagata a o tau saili ma fia maua le lagolagosua, faapea taunuuga patino na i lo le fua i luga o le faatinoga o auaunaga. 
Na faailoa mai e faigofie na saili le fesoasoani pe a faafaigofie faagasologa masani, fetuunai gofie ma le faitalia e filifili ai 
Na faailoa mai le faigata tele, tuai tele ma le lavelave tele ona maua o le lagolagosua — ona o le faigata na fetuunai taiala, tulaga moomia e agavaa ai, tapulaa o tulaga e faaaoga i ai tupe ma faatulagana masani — ma le tuai o galuega a le DSS.
Na faailoa mai e faigofie na maua ma faaaoga lagolagosua pe a manino, sa‘o ma faigofie na maua faamatalaga 
Na faailoa mai le moomia o metotia e faigofie ai na maua faamatalaga manino e tusa ai ma auaunaga o maua, tulaga moomia e agavaa ai ma le faatinoga o faagasologa masani.
Na faailoa mai le moomia o se nofoaga autu e maua uma i ai faamatalaga, e pei o se upegatafailagi, po o se tasi e fai ma sui faapitoa na te sailiili tulaga faapenei.
Na faailoa mai le lē maopoopo, lē tutusa ma le faigata na maua o faamatalaga mai faalapotopotoga uma. 
Mataupu 3 – Talitonuga mautinoa ma le faatuatuaina o taupulega
Na faailoa mai le taua o lagolagosua faamoemoeina
Na faailoa mai le taua i tagata o le faatuatuaina o se auaunaga e lē fesiligia le gafatia ona tulai mai i le taimi e moomia ai.
Na faaalia e sui auai tulaga e pito sili ona taua e tusa ai ma le talisapaia ma le lagolagoina o i latou: 
· Faamoemoeina 
· Filifiliga fai ma le pule faitalia 
· Vave tali atu
· Faatumauina 
· Saogalemu
Na faailoa mai le sagatonu ma le faatumauina o iloiloga
Na faailoa le moomia o auaunaga o iloiloina tulaga o moomia ona tau atiae le faatuatuaga ma fesoasoani atu i taumafaiga.
E lē taliaina e tagata le fai soo o iloiloga e faamaonia ai tulaga o moomia.
Na faailoa mai le moomia na faamalamalama atu e sui o faatinoa iloiloga auaunaga o maua, faasino atu mea o moomia, ma tapenapena mamao mo isi suiga faapena foi i tulaga tau lagolagosua. 
Na talosagaina le faamaoni i le faiga o taupulega ma faamalamalama tulaga na fua i ai faaiuga e faatatau i fesoasoani tau tupe po o ituaiga lagolagosua. Na faailoa mai le fia maua o avanoa e tele mo faatalatalanoaga auiliili.
Na faailoa mai e tatau na siitia tulaga lelei o faagasologa masani e faaali ai manatu ma faaseā
Na faailoa mai le moomia o faagasologa masani e faigofie na faaaoga. 
Na faailoa mai e taua le lagona o le saogalemu e faailoa ai faaletonu ma le talitonuga mautinoa e taunuu ai i se suiga lelei. 
Na faailoa mai le moomia o avanoa masani e faaali ai manatu e tusa ai ma auaunaga, e pei o se suesuega puupuu e lagona ai le faatuatuaina o le faiga faavae.
Mataupu 4 – Tapenapena mamao
Na faailoa mai le moomia ona tapenapena mamao ma le gafatia e le faiga faavae o suiga o agai mai
Na faailoa mai e le toatele le moomia o lagolagosua e gafatia na fetuunai ia fetaui ma suiga tetele, e aofia ai suiga televavave. 
Na faailoa mai le moomia o fuafuaga mo suiga i le olaga e pei o le tau amata po o le faagata o aoaoga, galuega, siitia i se isi fale ma le valevalematua o le soifua. 
Na faailoa mai suiga e faaleleia atili ai le fuafuaina o fuafuaga, vave faagaioi o le lagolagosua ma le maopoopo o faalapotopotoga i le vaitaimi atoa.
Na faailoa mai o le faatulagaina lelei o iloiloga, vave faatino o le fesoasoani ma le vave o fesootaiga e maua ai taunuuga sili atu ona lelei ma foia ai le faateteleina o faaletonu.
Na faailoa mai le atiae o se faiga faavae e gafatia ona tali atu i suiga o agai mai.

Mataupu 5 – Amanaia tagata tausi ma aiga
Talisapaia ma amanaia tagata tausi 
Na faailoa mai e tatau na talisapaia ma amanaia tele le tautua o aiga ma tagata tausi. E tatau na faatumauina le ola manuia o tagata tausi i le taimi atoa na i lo le faatalitali seiloga ua moomia.
Na faailoa mai e tagata tausi ia tutusa le vaai amanaia o i latou, na i lo le vaai faatauvaa i le taugofie o se tautua o fai.
Tausiga faavaitaimi a o faia se malologa a tagata tausi
E moomia le tele o auaunaga mo tausiga faavaitaimi, avanoa eseese ma le gafatia na fetuunai o faiga e maua ai tausiga faavaitaimi ae se‘i malolo tagata tausi. 
O le tasi o atugaluga autu le utiuti o auaunaga talafeagai mo tausiga faavaitaimi po o le lē agavaa o sui o faafaigaluega e faaauauina tiute a o faia se malologa a tagata tausi. 
E faigata na maua se auaunaga faavaitaimi e talafeagai ma tulaga patino o moomia, tausaga, mea e fiafia e fai ma manaoga patino i tu ma aga masani.
Na faailoa mai e tatau na talafeagai auaunaga faavaitaimi ma tulaga sili ona aoga mo aiga taitasi. E lē auai i faiga po o tulafono e tapulaa ai avanoa e mafai ona faaaoga.
Mataupu 6 – Filifiliga fai ma le pule faitalia
O filifiliga fai ma le pule faitalia, o nisi nei o mataupu autu na faamamafaina i faatalatalanoaga. 
Na faailoa mai le gafatia ona fetuunai filifiliga fai i le faatinoga o lagolagosua, filifili le auaunaga ma le faitalia i le faaaogaina o fesoasoani tau tupe.
Na faailoa mai le moomia o auaunaga e aoga tele 
Na faailoa mai le vave tali atu o auaunaga, ma faaopoopo le lagolagosua pe a moomia po o tulaga foi ua lē atoatoa ai auaunaga o faia i le taimi nei, e pei o faaiuga o vaiaso, afiafi, po o nofoaga maouta. 
Na faailoa mai foi le faafaigofie o auala e maua ai le lagolagosua, ma ia fetaui le fesoasoani ma le tulaga o moomia, ma gafatia ona tali atu i le taimi lava o moomia ai.
E taua i tupulaga filifiliga fai ma le pule faitalia, aemaise i vaitaimi o faagasolo ai suiga 
Na faailoa mai e tupulaga e iai manaoga faapitoa le tapenapena mamao i suiga tetele o le soifuaga, e pei o aoaoga, fale, galuega ma sootaga.
Na faamamafa le taua o fesootaiga lautele toe patino i se lotoifale, lagona talisapaia ma le lagolagoina o taumafaiga i aoaoga. 
O le pule faitalia tutoatasi ma sootaga, o itu tau lagolagosua nei e taua tele 
Na faamamafa le taua o le pule faitalia tutoatasi ma sootaga e ausia ai faamoemoega tetele o le olaga.
Na faailoa mai le amanaia o le faitalia e filifili ai le lagolagosua o moomia, ma le fesoasoani e faasino atu faiga e auai ai ma atiae sootaga aoga i lotoifale eseese.
Faamatalaina o faiga lelei
O tulaga nei na faamatalaina ai se faiga faavae aoga mo manaoga faapitoa:
Faamuamua tagata – E telē le sao o tagata e iai manaoga faapitoa i le taupuleina o lagolagosua ma fuafuaga.
Fesootai – E mafai e tagata e iai manaoga faapitoa ona maua auaunaga maopoopo, faamatalaga manino ma le lagolagosua e sailiili ai auaunaga eseese.
Faatuatuaina – E atagia i le faiga faavae le tonu ma le faamaoni o taupulega e ausia ai manaoga masani ma tulaga lautele o le soifuaga. E leai se tulaga e popole ai pe a faaali se manatu po o se faaletonu.
Tapenapena mamao – E faatulaga ma vave maua le lagolagosua ma le fesoasoani atu mo suiga o agai mai.
· Talisapaia – E leai ma se tulaga e faigata ai mo tagata e iai manaoga faapitoa ona auai ma fesootai i mea faitele aoga.
Gafataulimaina – E faamoemoeina le masani ai ona maua e tagata e iai manaoga faapitoa o le lagolagosua talafeagai i le taimi o moomia ai.


Na faafaigaluegaina e le Disability Support Services, Ministry of Social Development, le Global Research e tuufaatasia se aotelega o talatalaga atoa.
E tutoatasi suesuega faufautua a le Global Research e vailiili faatalatalanoaga lautele o faia i Niu Sila. 
www.globalresearch.nz 

